Trei membre ale organizației de femei a PSD au avut nevoie de îngjijiri medicale. S-a întâmplat la Constanța, unde are loc Comitetul Executiv al PSD. Tot acolo se desfășoară și școala de vară a femeilor social-democrate.

O ambulanță a fost chemată la Pavilionul Expozițional din Constanța, unde se desfășoară școala de vară, la care participă 300 de femei din PSD, după ce câteva dintre ele au început să se simtă rău, relatează replicaonline.ro.

Acestea le-au spus cadrelor medicale că aseară au mâncat la un local, iar astăzi au început să se simtă din ce în ce mai rău și au acuzat să aibă ameţeli, vărsături şi dureri de burtă.

Potrivit reprezentanților serviciului de ambulanță, este vorba despre trei persoane persoane care prezentau dureri abdominale și vărsături, fiind notate în fişa de intervenţie cu „colică abdominală”.